Diari Oficial de la Generalitat Valenciana


Sumari del DOGV 8499, del 05-03-2019 (2019/2099)

RESOLUCIÓ de 27 de febrer de 2019, del director general de LABORA Servei Valencià d'Ocupació i Formació, per la qual es modifica la Resolució de 28 de desembre de 2018, del director general del Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2099


Data del document
:   27-02-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de febrer de 2019, del director general de LABORA Servei Valencià d'Ocupació i Formació, per la qual es modifica la Resolució de 28 de desembre de 2018, del director general del Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2019/2099]  
  
  
En el Diari Oficial de la Generalitat Valenciana de 6 de febrer de 2019 es va publicar la Resolució de 28 de desembre de 2018, del director general del Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
L'àmbit geogràfic específic d'actuació delimitat per la Resolució de 28 de desembre de 2018 va ser fixat en els termes establits en l'informe proposta de 20 de novembre de 2018, de l'Agència Valenciana de Seguretat i Resposta a les Emergències, que recull els criteris tècnics pels quals s'estableix la relació de municipis que poden participar en la convocatòria.  
En data 20 de febrer de 2019, l'Agència Valenciana de Seguretat i Resposta a les Emergències ha corregit el seu informe, que inclou aquells municipis que, encara que no complisquen els requisits recollits en aquest, sí que tenen entitats locals menors amb almenys 1.000 habitants i un mínim de 25 hectàrees forestals. Si apliquem aquest criteri s'amplia la relació d'entitats beneficiàries als ajuntaments de Dénia i Alzira, sempre que les actuacions subvencionades es duguen a terme exclusivament en les entitats locals menors de Jesús Pobre i la Barraca d'Aigües Vives.  
En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Modificació de l'annex de la Resolució de 28 de desembre de 2018  
Modificar l'annex de la Resolució de 28 de desembre de 2018, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, de manera que s'inclouen així mateix com a entitats locals municipals que poden sol·licitar la subvenció els següents municipis, sempre que les accions subvencionades es realitzen exclusivament en l'àmbit de l'entitat local menor indicada:  
  
Província Comarca Municipi  
Alacant Marina Alta, la Dénia (Jesús Pobre)  
València Ribera Alta, la Alzira (la Barraca d'Aigües Vives)  
  
  
Segon. Obertura de nou termini de presentació de sol·licituds  
Obrir un nou termini d'un mes per a la presentació de sol·licituds, a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana, sense que hagen de formular nova sol·licitud aquelles entitats locals municipals que, figurant en l'annex de la Resolució de 28 de desembre de 2018, ja l'hagueren presentada.  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren convenient.  
  
València, 27 de febrer de 2019.- El director general de LABORA Servei Valencià d'Ocupació i Formació: Enric Nomdedéu i Biosca.